«Barselona» Chempionlar ligasining 1/8 finali javob bellashuvida «PSJ» ustidan g‘alaba qozondi. Barselonadagi «Kamp Nou» stadionida kechgan bellashuv 6:1 hisobida yakunlandi. Kataloniya jamoasi Parijda bo‘lib o‘tgan birinchi uchrashuvda 0:4 hisobida imkoniyatni boy bergandi, biroq musobaqaning 1/4 finaliga chiqa oldi. Qarama-qarshilikda ko‘k-anorranglilar ikki o‘yin natijasiga ko‘ra 6:5 hisobida zafar quchishdi. «Barselona» futbol tarixida Yevropa chempionlar kubogi/Chempionlar ligasining pley-off bosqichiga birinchi o‘yinda 0:4 hisobida imkoniyatni boy bergan holda chiqa olgan ilk jamoaga aylandi.